คนไทยแห่จดทรัพย์สินทางปัญญา สัญญาณดีถือว่าธุรกิจมีนวัตกรรม
นางนันทวัลย์ ศกุนตนาค อธิบดีกรมทรัพย์สินทางปัญญา เปิดเผยถึงสถิติการยื่นคำขอจดทะเบียนทรัพย์สินทางปัญญาในปีงบประมาณ 58 (เดือน ต.ค.57-ก.ย.58)ว่า มีจำนวน 65,991 คำขอ เพิ่มขึ้นจากช่วงเดียวกันของปีก่อน 7,463 คำขอ หรือเพิ่มขึ้น 12.75% แบ่งเป็น เครื่องหมายการค้า 49,909 คำขอ เพิ่ม 10.58%, สิทธิบัตรการประดิษฐ์ 7,811 คำขอ เพิ่ม 0.46%, สิทธิบัตรการออกแบบผลิตภัณฑ์ 4,369 คำขอ เพิ่ม 10.41% และอนุสิทธิบัตร 3,902 คำขอ เพิ่ม 135.34% โดยมีการยื่นที่ส่วนกลาง 55,466 คำขอ และส่วนภูมิภาค 10,525 คำขอ จังหวัดที่ยื่นคำขอสูงสุด 5 ลำดับแรก (ไม่นับกรุงเทพฯ) ได้แก่ ขอนแก่น 685 คำขอ รองลงมาคือสงขลา 610 คำขอ, เชียงใหม่ 549 คำขอ, นครราชสีมา 529 คำขอ และปทุมธานี 430 คำขอ ถือเป็นสัญญาณดีของผู้ประกอบการในการนำธุรกิจไปสู่นวัตกรรมมากขึ้นตามนโยบายของรัฐบาล,หากแยกตามประเภทการยื่นคำขอจดทะเบียนทรัพย์สินทางปัญญาในส่วนภูมิภาค ผ่านสำนักงานพาณิชย์จังหวัด พบว่าสิทธิบัตรการออกแบบผลิตภัณฑ์มียื่นคำขอเพิ่มขึ้น 74% แสดงว่าประชาชนในภูมิภาคให้ความสำคัญกับการคุ้มครองการออกแบบผลิตภัณฑ์มากขึ้น ส่วนการยื่นคำขอจดทะเบียนสิทธิบัตรการประดิษฐ์ เพิ่มขึ้น 33%, อนุสิทธิบัตรเพิ่มขึ้น 3.93% แต่คำขอเครื่องหมายการค้าลดลง 41.80% เพราะผู้ประกอบการนิยมมายื่นที่กรุงเทพฯ,สำหรับในปีงบประมาณ 59 กรมจะเร่งดำเนินนโยบายเชิงรุกในการส่งเสริมและสนับสนุนให้สังคมไทยได้เรียนรู้เรื่องทรัพย์สินทางปัญญาอย่างกว้างขวาง เพื่อให้เกิดความตระหนักในคุณค่าและการเคารพสิทธิในทรัพย์สินทางปัญญาทั้งของตนเองและของผู้อื่น.
นางนันทวัลย์ ศกุนตนาค อธิบดีกรมทรัพย์สินทางปัญญา เปิดเผยถึงสถิติการยื่นคำขอจดทะเบียนทรัพย์สินทางปัญญาในปีงบประมาณ 58 (เดือน ต.ค.57-ก.ย.58) 
ทีมข่าวเศรษฐกิจ,จดทะเบียน,ทรัพย์สินทางปัญญา,เครื่องหมายการค้า,สิทธิบัตรการประดิษฐ์,นันทวัลย์ ศกุนตนาค,อนุสิทธิบัตร,ข่าว,ข่าวเศรษฐกิจ,ไทยรัฐฉบับพิมพ์